เยาวชน เกษตรกร ประชาชนทั่วประเทศกว่า 60 ทีม ร่วมแข่งขันประกวดเมนูอาหารไทย เสนอผู้นำเขตเศรษฐกิจ 21 เขตในวาระการประชุมเอเปค
บรรยากาศการเเข่งขันประกวด เมนูอาหารไทย ภายใต้งาน APEC Future Food for Sustainability ที่วิทยาลัยดุสิตธานี กรุงเทพมหานคร จัดขึ้นโดยกรมประชาสัมพันธ์ ร่วมกับภาคีเครือข่าย เพื่อให้เยาวชน ประชาชนและเกษตรทั่วประเทศมีส่วนรวม ในวาระที่ไทยเป็นเจ้าภาพการจัดประชุม APEC ที่จะมีขึ้นกลางเดือนพฤศิจกายนนี้ ผ่านการประกวดอาหารของไทย ทำให้ตั้งแต่เปิดการประกวดมีผู้สนใจร่วมส่งผลงานมากกว่า 2,000 ทีม และวันนี้ผ่านคัดเลือกเหลือ 60 ทีม มาร่วมศึกท้าประลองฝีมือทำอาหาร ตัดสินโดยเชฟมิชลินชื่อดังของเมืองไทย ทำการแข่งขันประกวด ซึ่งมีขึ้น 2 วัน คือวันที่ 22 -23 ตุลาคมนี้ แบ่งเป็นการแข่งขันวันละ 30 ทีม ใช้เวลาแข่งขันทีมละ 1 ชั่วโมง พร้อมพรีเซนเมนูอาหารที่จัดแสดงออกมาให้กรรมการตัดสิน ก่อนตัดสิ้นโค้งสุดท้ายเหลือ 21 ทีม โดยหนึ่งตัวแทนจากทีม OSCA ที่เข้าแข่งขันครั้งนี้ ถือเป็นกลุ่มเกษตรกรรวมกลุ่มกัน เพื่อสร้างเมนูอาหารไทย กล่าวว่า วันนี้ได้นำเสนอเมนูสลัดดอกไม้ออแกนิค และเป็นเวทีแรกที่นำเกษตรกรจากกลุ่มต้นน้ำมาเเสดงศักยภาพ ประกวดมีส่วนรวมในวาระประชุมเอเปคครั้งนี้ ทั้งนี้ 21 ทีมที่ผ่านคัดเลือกวันนี้ จะนำเมนูอาหารสุดยอดไปนำเสนอต่อผู้นำเขตเศรษฐกิจกว่า 21 เขต เพื่อแสดงให้เห็นถึงศักยภาพของไทยในการเป็นครัวแห่งอนาคตของโลก ซึ่งจะทำการแข่งขันรอบสุดท้ายกันในวันที่ 29 ตุลาคมนี้ เพื่อเหลือเพียง 4 ทีมสุดท้ายเพื่อได้รับเงินรางวัลสูงสุด 1 ล้านบาท